a Kormányzati igazgatásról szóló 2018. évi CXXV. törvény 83. §-a alapján

pályázatot hirdet

a

Zala Vármegyei Kormányhivatal
Agrár- és Vidékfejlesztést Támogató Főosztály

**pályázati kérelemkezelő feladatkör**

ellátása érdekében

**A kormánytisztviselői jogviszony időtartama:**

Határozatlan idejű kormánytisztviselői jogviszony (próbaidő 6 hónap)

**Foglalkoztatás jellege:**

Teljes munkaidő

**A munkavégzés helye:**

Zala vármegye, 8900 Zalaegerszeg, Munkácsy Mihály utca 2.

**Az álláshelyen ellátandó feladatkörök:**

A Vidékfejlesztési Program végrehajtásához kapcsolódó feladatok ellátása.

Kérelemkezelői feladatkör: a vonatkozó jogszabályokban, végrehajtási és működési kézikönyvekben, segédletekben rögzített szempontrendszernek megfelelően a támogatási és kifizetési kérelmek jogosultság ellenőrzése, szakmai értékelése, a hozzájuk kapcsolódó dokumentumok kezelése.

**Jogállás, illetmény és juttatások:**

A jogállásra, az illetmény megállapítására és a juttatásokra a kormányzati igazgatásról szóló 2018. évi CXXV. törvény és a Zala Vármegyei Kormányhivatal Közszolgálati Szabályzata rendelkezései az irányadók.

**Pályázati feltételek:**

* Magyar állampolgárság,
* Cselekvőképesség,
* Büntetlen előélet (3 hónapnál nem régebbi erkölcsi bizonyítvánnyal történő igazolása)
* Foglalkozás-egészségügyi alkalmasság
* a jelentkező nem áll a Kit. 82. § (2) bekezdésében meghatározott bűncselekmények miatt indult büntetőeljárás hatálya alatt,
* a jelentkező nem áll újraalkalmazási korlátozás hatálya alatt (különös tekintettel a Kit. 117. § (6) és (8) bekezdéseiben, illetve a 166. § (4) bekezdésében foglaltakra).
* Felsőoktatásban jogi képzési területen szerzett jogász szakképzettség, vagy
felsőoktatásban agrárképzési területen szerzett végzettség, vagy
gazdaságtudományok képzési területen szerzett végzettség, vagy
műszaki képzési területen, a feladathoz kapcsolódó tanulmányi területen szerzett végzettség.

**A pályázat részeként benyújtandó iratok, igazolások:**

* Fényképpel ellátott, a pályázó személyi adatait tartalmazó, részletes szakmai önéletrajz a közszolgálati személyügyi nyilvántartásra és statisztikai adatgyűjtésre, a közszolgálati alkalmazottak és a munkavállalók személyi adataira vonatkozó szabályokról, valamint a kormányzati igazgatási szervek álláshelyeinek nyilvántartásáról szóló 87/2019. (IV. 23.) Korm. rendelet 1. számú melléklete szerint (<https://kozigallas.gov.hu/oneletrajz%20sablon%20v1.7%20KSZF.xlsx>)
* motivációs levél
* iskolai végzettséget, idegen nyelv tudását igazoló okmányok másolatai
* nyilatkozata, mely szerint benyújtott önéletrajzában és mellékleteiben foglalt személyes adatainak az eljárással összefüggésben szükséges kezeléséhez hozzájárul.

**A munkakör betölthetőségének időpontja:**

Az álláshely a pályázatok elbírálását követően azonnal betölthető.

**Munkáltatóval kapcsolatos egyéb lényeges információ:**

A Zala Vármegyei Kormányhivatal család- és gyermekbarát juttatási és támogatási rendszert működtet (pl. gyermeknevelési támogatás, iskolakezdési támogatás, munkába járáshoz és bankszámla használathoz költségtérítést biztosított stb.) A cafetéria juttatás éves összege 2022-ben bruttó 200.000 Ft volt.

**A pályázat benyújtásának határideje:** 2023. március 10.

A pályázati kiírással kapcsolatosan további információt Horváth Gyula főosztályvezető úr nyújt a horvath.gyula@zala.gov.hu e-mail címen vagy a 92/814-902-es, 70/4365320-as telefonszámok egyikén.

**A pályázatok benyújtásának módja:**

* Postai úton, a pályázatnak a Zala Vármegyei Kormányhivatal címére történő megküldésével (8900 Zalaegerszeg, Kosztolányi Dezső utca 10. ). Kérjük a borítékon feltüntetni a feladatkör megnevezését,

**vagy**

* Elektronikus úton Dr. Sifter Rózsa főispán asszony részére címezve a humanpolitika@zala.gov.hu e-mail címen keresztül. Kérjük az email tárgyában feltüntetni a feladatkör megnevezését.

**A jelentkezés elbírálásának módja, rendje:**

A formai és tartalmi feltételeknek megfelelő pályázatot benyújtók közül az előértékelésen kiválasztott pályázók személyes meghallgatáson vesznek részt. A benyújtott dokumentumok és a szakmai ismereteket is felmérő interjú alapján a kiválasztásról a munkáltatói jogkör gyakorlója dönt. Az eredménytelenül pályázókat írásban értesítjük. A munkáltatói jogkör gyakorlója fenntartja a jogot, hogy a pályázati eljárást eredménytelenné nyilvánítsa.

**A pályázat elbírálásának határideje:** 2023. április 6.